सौरिख थाना क्षेत्र के ग्राम तरींद में बुधवार की रात गांव के मिन्टू अली की पुत्री रुकसाना बानो की बारात पड़ोसी ज़िला मैनपुरी के ग्राम ओक्षा थाना ओक्षा से आई थी। बारातियों को नाश्ता कराया जा रहा था, इसी बीच आंधी आ गई। आंधी के झोंकों से पुराना नीम का पेड़ उखड़ कर गिर गया। उसके नीचे कई बाराती दब गए। दूल्हे का भई मोहम्मद मोनिस (15) भी उसके नीचे दब गया, जिससे उसकी मौत हो गई। इस हादसे में आठ लोग गम्भीर रूप से घयाल हुए। घायलों सैफई ले जाया गया। निकाह की रस्म भी पूरी किए बिना रात में ही बारात वापस चली गई।